Referat fra bestyrelsesmøde d. 7. december 2016

Mødedeltagere: Otto, Grethe, Margit, Mikael, Jens, Annie. Eigil og Torben deltog i første del af mødet.

Eigil:

Oplyste at der er kommet 13 nye børn, og at der er 20-25 børn hver mandag. Kalle og Jacob hjælper med træningen. Eigil træner om onsdagen kl. 16-17 for udvalgte børn.

Det blev besluttet at give Jacob et gavekort på 500 kr. og Kalle et par flasker vin.

Ungdomsafd. holder juleafslutning den 19. december.

Eigil mente at der i den nye sæson børe være 2 trænere, og han giver besked om han vil fortsætte som træner ved udgangen af februar 1017.

Torben:

Har deltaget i Rishøj Udviklingsgruppen i 1½ år og har senest haft møde med en kommunikationsgruppe på Campus. De kommer med et oplæg til det videre arbejde, og herefter vil Torben sende en nyhedsmail til alle i badmintonafd.

Bestyrelsesmøde:

Indkaldelse til generalforsamling den 7. februar kl. 19.00 i lokale 6. Udkast til indkaldelsen blev udleveret og godkendt.

Det blev besluttet at vi ikke holder klubmesterskab i år, pga. manglende interesse fra medlemmerne. Men vi holder afslutningsfest den 22. april. Annie aftaler menu med Linda i januar, og udsender derefter invitationen til bestyrelsen.

Otto fremlagde regnskabet som blev godkendt.

Det blev besluttet også at give Eigil nogle flasker vin.

Der blev ikke aftalt nyt møde.